**A-ngălbenit o frunzuă...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A-ngălbenit o frunză...

A-ngălbenit o frunză la cais

Sub somnul dulce-a unui vis,

Şi-n fiecare zi o văd altfel -

Ea pare-a fi de-un alt model

Faţă de celelalte, din frunziş.

Dar de ce s-a schimbat, oare,

C-o aşa de-o tristă înfăţişare?

Şi-a terminat stagiul cântării

Din timpul dulce-al fremătării

La briza de vânt pe răcoare?

Poate că şi-a-mplinit menirea

Aşa cum i-a fost rânduirea -

Când de pe ram în primăvară

A dat semnalul c-o s-apară,

Şi-a anunţat... dezmugurirea...

Şi ce frumoasă a fost ivirea

Când şi-arătau împodobirea

În culori scumpe de smarald

Ce-n zilele cu timpul cald -

Frunzele-şi ’nălţau privirea!

În cor, la brizele cele de vânt

În freamăt se-ngânau în cânt

Când le-adiau spre răcorire,

Când toate-n dulcea glăsuire

Vesteau că-i viaţă pe pământ.

O! e tristă acum îngălbenirea

Căci şi-a-ncetat în cor unirea,

Şi n-or mai fi nici multe zile

Până când trista despărţire -

Va spune c-a sfârşit menirea.

Făcându-şi partea de lucrare

Nu şi-a pierdut dorinţa mare

Pentru-n nou an de bucurie -

Chiar de va fi cuprinsă-n glie

Topindu-se spre transfomare.

Flavius Laurian Duverna

13 august 2019